จับตาพรุ่งนี้! ตลท. นัดแถลงปมหุ้น MORE ครบแขวน SP
“ตลท.” จัดแถลงจันทร์นี้ (20 พ.ย.65) เวลา 9.30 น. จับตามาตรการต่อหุ้น MORE หลังครบกำหนดแขวน SP เมื่อวันที่ 18 พ.ย.65 ที่ผ่านมา
“ตลท.” จัดแถลงจันทร์นี้ เวลา 9.30 น. จับตามาตรการต่อหุ้น MORE หลังครบกำหนดแขวน SP
20 พ.ย. 2565

ตลาดหลักทรัพย์แห่งประเทศไทย (ตลท.) เปิดเผยว่า นายภากร ปีตธวัชชัย กรรมการและผู้จัดการ ตลท. พร้อมด้วยนายพิเชษฐ สิทธิอำนวย นายกสมาคมบริษัทหลักทรัพย์ไทย (ASCO) เตรียมจัดงานแถลงความคืบหน้าเกี่ยวกับกรณีหุ้นบริษัท มอร์ รีเทิร์น จำกัด (มหาชน) หรือ MORE ในวันจันทร์ที่ 21 พ.ย.65 เวลา 9:30 น. หลังพบธุรกรรมการซื้อขายที่ผิดปกติในช่วงที่ผ่านมา และทางตลท. กำหนดขึ้นเครื่องหมาย SP หยุดพักการซื้อขายหุ้น MORE ในวันที่ 15-18 พ.ย. 65
ดังนั้นในการแถลงข่าวครั้งนี้จึงเป็นที่น่าจับตาท่าทีของทาง “ตลท.” ว่าจะมีมาตรการต่อหุ้น MORE อย่างไรต่อไป หลังสิ้นสุดกำหนดการขึ้นเครื่องหมาย SP เมื่อวันศุกร์ที่ 18 พ.ย.65 ที่ผ่านมา รวมถึงความคืบหน้าการดำเนินการทางกฎหมาย
ทั้งนี้สามารถติดตามการแถลงสดผ่าน “ข่าวหุ้นทีวีออนไลน์” ได้ทุกช่องทางทั้ง Facebook, Youtube และ Tiktok ตั้งแต่เวลา 09:30 น. เป็นต้นไป